વડાપ્રધાન નરેન્દ્ર મોદી આજે આંધ્રપ્રદેશના તિરુપતિ પહોંચ્યા છે. તિરુપતિમાં આંધ્ર પ્રદેશના મુખ્યમંત્રી ચંદ્રબાબૂ નાયડૂએ વડાપ્રધાન નરેન્દ્ર મોદીનું ખાસ સ્વાગત કર્યું. અહીં શ્રીવેંકટેશ્વરા વિદ્યાલયમાં 5 દિવસો સુધી ચાલનાર વાર્ષિક ભારતીય વિજ્ઞાન કોંગ્રેસનું ઉદઘાટન કર્યું હતું. ઉદઘાટન કાર્યક્રમાં સંબોધન કરતાં નરેન્દ્ર મોદીએ વૈજ્ઞાનિકોના ખૂબ વખાણ કર્યા. વડાપ્રધાન નરેન્દ્ર મોદીએ કહ્યું કે, દેશ હંમેશા એ વૈજ્ઞાનિકોનો આભારી રહેશે, જે થાક્ય વગર દેશની પ્રગતિ માટે સતત મહેનત કરી રહ્યાં છે. તેઓ આપણા સમાજને વધુ સશક્ત બનાવવા માટે પ્રયત્નશીલ રહે છે. તેમના વિઝન, શ્રમ અને નેતૃત્વથી સમાજ સશક્ત બને છે.